徐聯芳

徐聯芳（），字元實，直隸保定府博野縣人，民籍，明朝政治人物。

 生平 
隆慶四年（1570年）庚午科順天府鄉試第五十九名，萬曆五年（1577年）丁丑科會試第二百八十八名，登三甲第二百名進士。入翰林院讀書，与北海馮琦相友善，唱和詩章。授翰林院简讨，九年考满，十五年七月升修撰，仍暂管简讨事。擢參政，不就，拂衣歸里。所著《登瀛集》毁于兵燹无存。《博野縣志》：徐聯芳，博野人行之子。行傳見仕績。幼而聰慧，爲文千言立就。弱冠。登萬歷五年進士，入翰林，爲北海馮琦相友善，唱和詩章甚夥。擢參政，不就，拂衣歸里。每郊游得句，自謂飄飄有凌雲氣。所著登瀛集，毁於兵燹無存。

 家族 
鼻祖徐弼，永乐二年自山西夏县迁来博野南淋漓村。曾祖徐廷璋，省祭官，妻劉氏，赠宜人，生三子，鸞、鳳、鶴；祖父徐鸞，號濤山，与弟徐鳳同中嘉靖癸卯科舉人歷任耀州、光州知州、趙王府長史，妻劉氏，生子三，行，洲，健；父徐行，曾任河南布政司左布政使。母陳氏（封宜人）。具慶下。

参考文献
馮夢龍撰《徐鸞墓誌銘》
《博野縣志》卷七馮琦《徐處士還金井碑記》

Category:徐姓
Category:博野人
Category:明朝翰林院检讨
Category:明朝翰林院修撰
Category:明朝庶吉士